open-index/open-wikipedia-markdown huggingface dataset:
Ragnhild Bratberg

**Ragnhild Bratberg** (født 1961) er en norsk tidligere orienterings- og langrennsløper.

## Meritter
Ragnhild Bratberg gikk på det norske laget som tok gull på 3 x 5 km stafett under junior-VM på ski 1980 i Örnsköldsvik.

Bratberg ble verdensmester i stafettorientering i 1987. Hun vant verdenscupen i orientering i 1984 og i 1988. Hun ble verdensmester individuelt i skiorientering normaldistanse i 1986, 1988 og 1990, vant kort løype i 1990, og var med å vinne stafetten i 1986, sølv i 1988 og bronse i 1990. 

Bratberg konkurrerte for Ringsaker Orienteringslag, hun vant nordisk mesterskap en gang. Hun har 14 NM-gull i orientering og 8 i skiorientering. Bratberg er tildelt kongepokalen 4 ganger. 

Bratberg har også en karriere fra langrenn med VM-gull i stafett og VM-sølv 5 km i Junior-VM i 1980. Hun vant Birkebeinerrennet i 1991. 

Bratberg ble tildelt Egebergs Ærespris i 1988 for sine prestasjoner innen langrenn, skiorientering og vanlig orientering, og samme året mottok hun også Porsgrunds Porselænsfabriks Ærespris.

Bratberg er i dag ansatt i Næringsbanken på Moelv, og bosatt på Lillehammer.

## Medaljer i norske mesterskap

## Litteratur
* 

## Eksterne lenker
* www.orientering.no
* Det internasjonale orienteringsforbundet
Degenerert varemerke

**Degenerert varemerke**, også kalt **appellativisert varemerke** og **varemerkeord**, er et varemerke eller produktnavn som er tatt i bruk som nøytralt fellesnavn for en gruppe produkter eller tjenester som likner på det spesielle produktet. Appellativisering oppstår først og fremst når det spesielle produktet blir særlig utbredt og ikke lenger har evnen til tydelig å skille seg fra tilsvarende produkter. Varemerkenavnet blir etter hvert til et generisk allmennord og en generell betegnelse. 

## Betegnelse
Et degenerert varemerke kan også kalles generisk, generisert eller generalisert. Noen ganger kan det være et depropriært eller deproprialisert eponym, et allmennord dannet fra et personnavn.

Ifølge Patentstyret innebærer 'degenerering' at «et varemerke blir selve ordet på en vare eller tjeneste og dermed mister sin kjennetegnsfunksjon». Degenerering betyr ellers at noe forandrer seg bort fra det opprinnelige, svekkes, utarter og utvikler seg til noe dårligere enn foregående generasjoner. Appellativisering betyr at ordet blir et appellativ, det vil si fellesnavn.

## Eksempler

Et varemerke kan bli degenerert når produktet eller tjenesten som forbundet med ordet, har oppnådd en høy markedsandel eller forbrukeroppmerksomhet og blir en del av dagligspråket. Et varemerke kan også bli degenerert uten spesielt høy markedsandel, for eksempel gjennom mekanismer som viral markedsføring.

Noen eksempler på degenererte varemerker er antibac, amfetamin, crocs, musak, jojo, lynol, heroin, hammondorgel, thermos, grammofon, miksmaster, respatex, vaselin, stillongs, olabukser, emmentaler, tabasco, krystallsåpe, unbrakonøkkel, teflon, pleksiglass, kevlar, goretex, powerpoint og smarttelefon. *Hoover* er et amerikansk eksempel på at et firma- og produktnavn har blitt betegnelse for alle tilsvarende produkter. Hoover Company ble etablert i 1908 og deres støvsugere ble så vanlige at ordet på engelsk også har blitt tatt i bruk som verb. På norsk brukes verbet 'photoshoppe' om å retusjere og forandre et bilde digitalt, oppkalt etter programvaren Photoshop. 

Potetgull ble i 2010 registrert som varemerke, men ble dømt som generert i Oslo tingrett 2015, dvs ikke mulig å registrere som varemerke og tingretten uttalte at «Retten har kommet til at varemerkeregistreringen av POTETGULL er ugyldig». Lagmannsretten opprettholdt 16. desember 2016 tingrettens avgjørelse og uttalte at «Lagmannsretten kan ikke se at det strider mot god forretningsskikk å bruke en betegnelse i sin markedsføring som forbrukere oppfatter som et allment begrep, og det kan i dag ikke anses som illojalt.»

## Se også
*Liste over degenererte varemerker
* Appellativisering, når egennavn blir fellesnavn
* Varemerke
* Eponym

## Referanser


## Eksterne lenker
* Olav Torvund Varemerker og ytringsfrihet 06.09.2010
Giotto Bizzarrini

**Giotto Bizzarrini** (født 6. juni 1926 i Quercianella ved Livorno, død 13. mai 2023) var en italiensk ingeniør som sto bak motorene til tidlige Ferrari-modeller. Han var spesielt aktiv fra 1950-tallet til 1970-tallet, og står bak motoren til blant annet Ferrari 250 GTO, da han arbeidet som sjefingeniør der. I 1961 forlot han Ferrari og stiftet sitt eget selskap, Bizzarrini, i 1963. Bizzarrini har også arbeidet for andre bilprodusenter, som Iso Rivolta, Lamborghini og Alfa Romeo.

## Referanser


## Litteratur
* 
* Eduard Hattuma: *Bizzarrini GT Strada 5300 und GT America*. Modellvorstellung und Geschichte der Marke. In: Schweizer Old + Youngtimer, Heft März/April 2010, S. 21 ff.
* Richard Heseltine: *One Vision*. Fahrbericht und Modellgeschichte des Bizzarrini GT 5300 Strada. In: Classic and Sports Car, Heft September 2004.
* Frank Oleski, Hartmut Lehbrink: *Seriensportwagen*. Köln (Könemann) 1993. ISBN 3-89508-000-4.
* Michael Riedner: *Show-Biz*. Vorstellung und Fahrbericht Bizzarrini GT Corsa 5300 von 1965. In: Motor Klassik, Heft 3/1989.
* Halwart Schrader, Georg Amtmann: *Italienische Sportwagen*. Stuttgart 1999, ISBN 3-613-01988-4.
* Bernd Woytal: *Bizzarrini GT Strada 5300*. In: Bernd Wieland: Italienische Sportwagenklassiker. 1. Auflage. Stuttgart (Motorbuch Verlag) 2001. ISBN 3-613-02162-5
Psittacus

* jako
* vestlig jako

***Psittacus*** (jakopapegøyer) er ei slekt med afrikanske papegøyer som inkluderer to arter, hvorav den ene ble skilt ut som egen art i 2012.

## Beskrivelse
Jakopapegøyer er mellomstore papegøyer med hovedsakelig grå fjærdrakt. De har gjennom århundrer vært populære som kjæledyr, fordi fuglene er sosiale og svært gode til å etterligne lyder fra andre kilder, som mennesker.

I naturen kommuniserer papegøyer med høylytte skrik og plystrelyder, som arten gjenkjenner som en slags dialekt. Ville jakopapegøyer er også kjent for å kunne etterligne andre fugle- og dyrelyder i naturen. Noen hevder at jakopapegøyer kan lære seg å uttrykke opp mot 500 ulike ord, men slike påstander savner typisk vitenskapelig forankring. Verdensrekorden skal ifølge Guinness rekordbok innehas av fuglen *Puck*, en undulat (*Melopsittacus undulatus*), og telle 1728 ulike ord. Jakoen *Bibi* hevdes å ha hatt et ordforråd på mer enn 500 ord da hun var omkring 6 år gammel. Jakopapegøyen *Alex* (en vanlig jako), kanskje verdens mest berømte snakkende fugl, hadde ifølge eieren selv, forskeren *Irene Pepperberg*, et ordforråd på cirka 150 ord. Moderne forskning har også vist at jakoene trolig er mer intelligente enn mange andre dyr, i den grad at fuglene kan løse enkle oppgaver. *Alex* lærte seg blant annet å se forskjell på brikker med ulike former og farger.

## Taksonomi
*Psittacus timneh* (vestlig jako) ble tidligere regnet som en underart av *Psittacus erithacus* (jako), men er nå skilt ut som egen art.

Jako og vestlig jako skiller seg visuelt fra hverandre gjennom forskjeller i fjærdraken og fysisk størrelse. Tradisjonell jako har signalrød stjert og blir normalt cirka 33 cm lang, mens vestlig jako har mørk grå stjert og blir omkring 28 cm lang. Jako er dessuten lysere grå i fjærdrakten enn vestlig jako. Ifølge BirdLife International er det også forskjeller i morfologi, vokalisering og genetisk arvemateriale.

## Arter
* jako (*Psittacus erithacus*)
* vestlig jako (*Psittacus timneh*)

## Referanser


## Eksterne lenker
*
Davide Bassi

**Davide Bassi** (født 12. april 1985) er en italiensk fotballspiller som spiller for den italienske klubben Spezia Calcio 1906.

Davide Bassi har tidligere spilt for Serie C1/A klubben U.S Massesse 1919.

## Referanser


## Eksterne lenker
*
Gösta Lilliehöök

**Gustaf Malcolm «Gösta» Liliehöök** (født 25. mai 1885, død 18. november 1974 var en svensk idrettsutøver. Under Sommer-OL 1912 vant han gull i moderne femkamp.

Liliehöök resultat i første grenen skyting var 192 poeng som gav han tredjeplass. I  svømming fikk han tiden 6.05,8 og en tiendeplass. I fektekonkurransen kom han på sjetteplass. I den fjerde grenen feltritt kom han på fjerdeplass. I den avsluttende terrengløpet sluttet han på femteplass. Summen av de fem plasseringene ble 27, en mindre enn landsmannen Gösta Åsbrink som tok sølv.

## OL-medaljer
* 1912  Stockholm -  **Gull** i moderne femkamp

## Eksterne lenker
*
Liste over degenererte varemerker

**Liste over [[degenerert varemerke|degenererte varemerker]]** inneholder norske og utenlandske ord som opprinnelig har vært varemerkenavn for spesielle produkter, men har utviklet seg til generelle allmennord (fellesnavn, appellativ) for tilsvarende varer og andre ting som likner.  

De degenererte (appellativiserte) varemerkene som har gått over til å bli fellesnavn, kan dokumenteres med pålitelige referanser. Ordene i lista kan for eksempel være oppført i enten *[[Tanums store rettskrivningsordbok]]* fra 2015 uten anmerkning om at det er et varemerke, og/eller *[[Oxford English Dictionary]]* på nett med opplysning om at de ikke er proprietære, det vil si at ordene har blitt generiske (generelle). Mange av oppføringene er hentet fra *[[Det Norske Akademis ordbok]]*. I merknadsfeltet står om ordet eventuelt er notert som generisk noen steder, og oppført med varemerkerettighet andre steder. 

## Referanser
Norges fiskerihøgskole

**Norges fiskerihøgskole** (**NFH**) er en del av Fakultet for biovitenskap, fiskeri og økonomi ved Universitetet i Tromsø. NFH opprettet i 1972 som en paraplyorganisasjon for fiskeriforskning. Høgskolen hadde avdelinger ved universitetene i Bergen og Tromsø, og ved Norges tekniske høgskole (NTH) og Norges Handelshøyskole (NHH).

I 1988 ble NFH omorganisert og inkorporert i Universitetet i Tromsø. NFH var i en årrekke organisert som et fakultet under ved UiT Norges arktiske universitet. NFH hadde våren 2022 til sammen 145 ansatte årsverk og 400 studenter, og ca 50 doktorgradsstudenter. Til og med våren 2022 har NFH uteksaminert nær 1500 kandidater på hovedfags-, master- og doktorgradsnivå. Etter omorganisering ble NFH en enhet under det nye Fakultet for biovitenskap, fiskeri og økonomi (åpnet 1. august 2009).

*Marbio* er en forskningsgruppe og analyseplattform for marine bioaktive naturstoffer ved UiT. Marbio har kontorer og laboratorier i Siva innovasjonssenter i Tromsø, og er administrativt underlagt Norges fiskerihøgskole (NFH) ved Fakultet for biovitenskap, fiskeri og økonomi (BFE). Marbio ble opprettet i 2004, og deler laboratorier med Marbank, en nasjonal marin biobank som driftes av Havforskningsinstituttet.

## Forskningsfartøy
NFH har fire forskningsfartøy av ulik størrelse:
* F/F «Helmer Hanssen» (64 meter)
* F/F «Hyas» (12 meter)
* F/F «Børtingen» (6,7 meter)
* F/F Beret Paulsdatter 27 meter (kommer desember 2022)

## Alumni
* Bård Misund
* Paul Birger Torgnes

## Eksterne lenker
*
Gunnar Stave

**Gunnar Petter Stave** (født 4. mars 1947  i Ørsta i Møre og Romsdal) er en norsk sosiolog.

Han var rektor ved Høgskolen i Volda (1997-2007) og leder av Universitets- og høgskolerådet (UHR). Stave er cand.sosiol. (1974) fra Universitetet i Oslo og dr.polit. (1997) fra Universitetet i Trondheim.

Gunnar Stave ble rektor ved Høgskolen i Volda første gang 1. august 1997. Han ble gjenvalgt 7. mars 2000, og 3. mars 2003. 

Gunnar Stave har vært nestleder i Universitets- og høgskolerådet siden sammenslåingen i 2000 og frem til 2005. Han ble valgt til leder av Universitets- og høgskolerådet i UHRs representantskapsmøte 10. mai 2005. Han ble UHRs tredje styreleder 1. august 2005 og sitter som leder ut sin rektorperiode, som ender 1. august 2007.

## Referanser
Mauranger

**Mauranger** er et felles navn for de små bygdene Fureberg, Tveitnes, Kroka, Sundal, Austrepollen, Nordrepollen og Gjetingsdalen i Kvinnherad kommune. Mauranger ligger langs Maurangerfjorden helt nord i Kvinnherad. Landskapet preges av nærheten til Folgefonna, mange daler og stupbratte fjell. Tunnel fra Odda under Folgefonna har gjort Mauranger mer tilgjengelig, noe som har økt turiststrømmen til stedet. Fra Nordrepollen går den 10,4&nbsp;km lange Jondalstunnelen (åpnet 07.09.12) til nabokommunen Ullensvang.

Viktige næringsveier er turisme, jordbruk, fiskeoppdrett og kraftproduksjon.

## Eksterne lenker
* Nettsiden til Ænes og Mauranger Bygdalag
Bengt Nilsson

**Nils Bengt Nilsson** (født 17. februar 1934 i Härnösand, død 11. mai 2018) var en svensk friidrettsutøver. Den 1,81 m høye utøveren var i 1954 verdens beste høydehopper.

Før sesongen 1954 var gjeldende verdensrekord 2,12&nbsp;m, satt i 1953 av amerikaneren Walter Davis. Europarekorden til finske Kalevi Kotkas på 2,04 var satt så tidlig som i 1936.

15. juni 1954 tangerte Bengt Nilsson den svenske rekorden i Södertälje med et hopp på 2,02 m. 2. juli hoppet han 2,03 m i Göteborg, og holdt dermed den svenske rekorden alene. En uke senere oppnådde han 2,05 m i et stevne i Halmstad, og hadde dermed overtatt Kotkas Europa-rekord. 15. juli hoppet han så 2,10 m i Göteborg. I midten av august ble han svensk mester med et resultat på 2,09 m.

Høydefinalen under europamesterskapet ble arrangert 29. august 1954. Nilsson begynte å hoppe på 1,90 m og gikk over alle høyder opp til 2,03 m på første forsøk.
Dermed var han Europamester foran tsjekkoslovaken Jiri Lansky. Deretter forsøkte han seg på 2,06 m, men rev tre ganger.

19. september forbedret Bengt Nilsson igjen Europa-rekorden, denne gang til 2,11 m, bare en centimeter fra verdensrekorden.  

I 1954 deltok Nilsson i 47 stevner, og hoppet over to meter ved 37 anledninger. For denne fremragende sesongen ble han tildelt Svenska Dagbladets gullmedalje for 1954.

## Referanser


## Litteratur
* Portrett i det tyske fagtidsskriftet *Der Leichtathlet* (DDR) fra 23. desember 1954

## Eksterne lenker
*
DeCSS

**DeCSS** er et dataprogram laget for å dekryptere innholdet på en DVD-plate som er beskyttet av CSS-systemet. Programmet ble utviklet av tre personer; Jon Lech Johansen og to som fremdeles er anonyme. Det ble lansert på Internett i 1999. Frank A. Stevenson var den første som kryptoanalyserte CSS, og la dermed grunnlaget for DeCSS.
Cornelius Johnson

**Cornelius «Corny» Cooper Johnson** (født 21. august 1913 i Los Angeles, California, død 15. februar 1946) var en amerikansk friidrettsutøver.

Under OL 1932 i hjembyen Los Angeles kom Corny Johnson på 4.-plass, etter at han gikk av en medalje i omhoppingen. Han ble amerikansk mester hvert år i perioden 1932 &ndash; 1936.

Under det amerikanske uttaksstevnet til OL 1936, som ble arrangert 12. juli 1936 i New York, delte Corny Johnson seieren med David Albritton, etter at begge oppnådde ny verdensrekord med 2,07.

Under OL 1936 i Berlin vant Corny Johnson gullmedaljen etter et hopp på 2,03, foran David Albritton, som gikk over 2,00&nbsp;m.

Corny Johnson la opp som høydehopper i 1938. Han døde i 1946, bare 32 år gammel.

## OL-medaljer
* 1936  Berlin -  **Gull** i friidrett, høydehopp  USA

## Referanser


## Eksterne lenker
*
David Coulthard

**David Marshall Coulthard** (født 27. mars 1971 i Twynholm i regionen som i dag er Dumfries and Galloway) er en skotsk tidligere Formel 1-fører som i dag jobber som ekspertkommentator for BBC og Viaplay. Han har til sammen 13 seire og har vært på podiet 62 ganger.

## Formel 1
### Williams
Coulthard startet karrieren i Formel 1 i, da han ble testfører for Williams-Renault. Etter at Ayrton Senna omkom i 1994 overtok Coulthard plassen som andrefører i laget, selv om han i enkelte løp måtte overlate plassen til den tidligere verdensmesteren Nigel Mansell. Han kjørte hele 1995-sesongen for Williamslaget og vant sitt første løp, Portugal Grand Prix, dette året.

### McLaren
Foran 1996-sesongen signerte Coulthard for McLaren og ble lagkamerat med Mika Häkkinen. I løpet av de seks sesongene de kjørte sammen var Häkkinen jevnt over raskere enn Coulthard og vant 20 løp og to verdensmesterskap, Coulthard vant halvparten og har en andreplass i sammendraget i 2001 som beste resultat.

I løpet av 2001-sesongen signerte McLaren den uerfarne Kimi Räikkönen og Coulthard fikk dermed en ny finne som lagkamerat fra 2002-sesongen. De tre neste sesongene vant Coulthard to løp, blant annet Monaco Grand Prix i 2002. Før 2005-sesongen signerte McLaren Juan Pablo Montoya som lagkamerat til Räikkönen og Coulthard måtte da finne seg et nytt lag.

### Red Bull Racing

Til tross for mange spekulasjoner om at Coulthard ville legge opp signerte han for Red Bull Racing foran 2005-sesongen og ble da lagkamerat med Christian Klien. Coulthard fant seg godt til rette i det mer uortodokse og ungdommelige laget, på tross av sin forholdsvis høye alder. Han fikk blant annet beskjed fra lagledelsen at han ikke trengte å barbere seg hver dag, noe han var vant til fra McLaren. Etter dette har Coulthard ved flere anledninger hatt skjegg både under testing og løp. Han har to ganger forlenget kontrakten med Red Bull og skal i hvert fall kjøre for dem ut 2008-sesongen.

Under Monacos Grand Prix 2006 sikret han Red Bulls første topp-tre-plassering, med en tredjeplass. På seierspallen var Coulthard ikledd rød kappe, som en del av markedsføringen for filmen Superman Returns som hadde reklame på Red Bull sine biler i dette løpet.

I juli 2008 annonserte Coulthard at han ville legge opp som formel 1-fører etter 2008-sesongen.

Coulthard ble i dronningens fødselsdagsliste for 2010 utnevnt til medlem av Order of the British Empire for fortjenester av motorsport.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser

## Eksterne lenker
* 
*
Marcus Bent

**Marcus Bent** (født 1978) er en engelsk fotballspiller, som i løpet av en kort karriere har spilt for flere større engelske klubber. Han er for øyeblikket klubbløs.
 
## Referanser


## Eksterne lenker
*
Modena (racingteam)

**Modena** (Fullt navn **Modena Team**) var et Formel 1-team fra Italia, også kjent som Lamborghini-teamet, som kjørte i 1991-sesongen.

Teamet dukket først opp som meksikanske GLAS sent i 1990, med den tidligere Alfa Romeo-føreren Mauro Baldi som fører og med en avtale med Lamborghini om bruk av deres V12-motor. Etterhvert forsvant de meksikanske investorene, og Lamborghini kjøpte opp teamet. Teamet flyttet til Modena i Italia (derav det endrede navnet), og deltok i Formel 1 i 1991. Lamborghini ønsket ikke at teamet skulle være et rent fabrikksteam, da dette kunne bety negativ oppmerksomhet rundt merket, men de fleste så allikevel på teamet som et fabrikksteam til tross for at Modena Team opererte helt uavhengig av Lamborghini.

Ifølge de offisielle deltakerlistene for 1991-sesongen var Modena Team navnet på teamet, mens basis-chassiset var *Lambo 291*. Nicola Larini og Eric van de Poele var førere. Ingen av bilene fullførte mer enn ett løp hver (Larini kom på 7.-plass i åpningsløpet, USAs Grand Prix, mens van de Poele lå på 5.-plass i San Marinos Grand Prix før et mekanisk problem sørget for en 9.-plass). Innen midten av sesongen var teamet i alvorlige økonomiske problemer, og Lamborghini nektet dem mer støtte. Larini startet i ytterligere fire løp, men brøt alle fire, og teamet stilte ikke til start i 1992-sesongen.
Haversham

**Haversham** er en landsby i distriktet (borough) Milton Keynes i England i det seremonielle grevskapet. Den ligger rett nord for selve byen Milton Keynes, nær Wolverton og mellom Newport Pagnell og Stony Stratford. Den utgjør sammen med Little Linford et verdslig sogn.

Landsbyen består av to adskilte deler med jordbruksland mellom. En herregård (manor) ligger i den eldste delen på lavt nivå i Ousedalen. Den eldste herregården ble befestet i 1304; det meste av den har brent ned, men noen deler er bevart i en gårdsbygning rett utenfor landsbyen. Dette området er utsatt for oversvømmelser. Den nyere delen ligger høyere opp i landskapet. 

I henhold til folketelling i 2011 bor det 873 innbyggere i sognet.

## Stedsnavn
Navnet er av angelsaksisk opprinnelse, og betyr «Haefers hjem». I *[[Domesday Book]]* (1086) blir stedet kalt *Hæfærsham*, og tilhørte Peverellslekten.

## Referanser
Kalevi Kotkas

**Kalevi Kotkas** (født 10. august 1913 i Reval, Russland, i dag Tallinn, Estland, død 24. august 1983 i Vanda, Finland) var en finsk friidrettsutøver. Den 1,94 m høye Kotkas holdt verdensklasse i to øvelser, høydehopp og diskos, en temmelig uvanlig kombinasjon.

## Olympiske leker
I OL 1932 kom han på 7.-plass i diskos med et kast på 45,87. Fire år senere, i OL 1936, ble han utslått i diskoskvalifiseringen. I høydehopp vant Cornelius Johnson USA gullmedaljen med olympisk rekord på 2,03&nbsp;m. Kotkas hoppet 2,00, samme høyde som amerikanerne David Albritton og Delos Thurber. Etter omhopping endte Kotkas på 4.-plass. 

## Europamesterskap
I det første europamesterskapet i friidrett i 1934 ble Kotkas nr. 10 i diskos, i høyde ble han europamester med resultatet 2,00 m. I EM 1938 kom Kotkas på fjerdeplass i diskos med 48,63, bare 9 centimeter fra bronsemedaljen. I høydefinalen, som ble arrangert like etterpå, tok Kotkas sølv med et hopp på 1,94, slått av svenske Kurt Lundqvist, som hoppet 1,97.

## Personlige rekorder
* Høyde 2,04
* Diskos 51,27

## Referanser


## Eksterne lenker
*
5. etappe i Tour de France 2007

Den **5. etappen** i Tour de France 2007 var en 184&nbsp;km lang etappe som gikk fra Chablis til Autun. Etappen inneholdt 3 spurter og 8 klatrepasseringer; 4 kategori 4 stigninger, 3 kategori 3 stigninger og 1 kategori 2 stigning.

Stéphane Augé prøvde seg tidlig på et brudd, men ble fort innhentet av hovedfeltet. Sylvain Chavanel prøvde seg så etter 13&nbsp;km og fikk følge av Leif Hoste og Iñaki Isasi, men også disse ble raskt innhentet. Etter 19&nbsp;km forsøkte Chavanel se på nok et brudd, denne gang med følge av William Bonnet og Philippe Gilbert. Giampaolo Cheula ble liggende alene mellom utbryterne og hovedfeltet. Etter den tredje kategoriserte stigningen fikk Cheula kontakt med bruddet som nå lå 11 minutter foran hovedfeltet.
Thor Hushovd sleit med ryggen og var nede i legebilen.

Flere ryttere gikk i bakken på ulike tidspunkter i dagens etappe blant annet Iban Mayo, Andreas Klöden og flere ryttere fra Astana, Geoffroy Lequatre og Alexander Vinokourov. Vinokourov som gikk i bakken ca. 3 mil før mål havnet bak etter velten, men hadde lagkameratene sine fra Astana rundt seg og tok opp jakten på hovedfeltet. En etter en av hjelperytterne måtte takke for seg, og Vinokourov lå til slutt alene ca. et minutt bak hovedfeltet.

Hovedfeltet tok igjen utbryterne, og det ble en samlet spurt inn mot mål. Vinokourov rakk ikke å ta de igjen og gikk i mål 1.20 bak hovedfeltet. Thor Hushovd sleit seg gjennom etappen og kom i mål nesten et kvarter etter vinneren Filippo Pozzato.

***Etappe:** 5
***Dato:** 12. juli
***Lengde:** 184 km
***Norske resultater:**
: 132. Kurt Asle Arvesen + 6.45
: 178. Thor Hushovd + 14.06
***Gjennomsnittshastighet:** 39,2&nbsp;km/t

## Sprint og klatrepasseringer

### 1. sprint (Avallon)
Etter 36 km

### 2. sprint (Montbreuillon)
Etter 94,5 km

### 3. sprint (Bibracte-Mont-Beuvray)
Etter 145 km

### 1. klatring (Côte des Grandes-Châtelaines)
4. kategori stigning etter 39,5&nbsp;km med 1,5&nbsp;km klatring og 6,7&nbsp;% stigning.

### 2. klatring (Côte de Domecy-sur-Cure)
4. kategori stigning etter 52,5 km

### 3. klatring (Côte de Champignolles-le-Bas)
3. kategori stigning etter 58,5 km

### 4. klatring (Côte de Coulon)
4. kategori stigning etter 86,5 km

### 5. klatring (Côte de Saint-Maurice)
3. kategori stigning etter 98,5 km

### 6. klatring (Côte de Château-Chinon)
4. kategori stigning etter 119 km

### 7. klatring (Haut-Folin)
2. kategori stigning etter 135,5 km

### 8. klatring (Côte de la Croix de la Libération)
3. kategori stigning etter 174 km

## Resultatliste

## Ryttere som brøt
* 164 Rémy Di Gregorio fra Française des Jeux stilte ikke til start, etter å ha pådratt seg ett brudd i albuen på den 4. etappen.
* 186 Brett Lancaster fra Milram brøt under etappen med mageproblemer og skader etter en velt på den 1. etappen.

## Eksterne lenker
* Etappebeskrivelse og recap på cyclingnews.com
Marcel Sieberg

**Marcel Sieberg** (født 1982) er en tysk, tidligere profesjonell syklist. Han la opp etter 2021-sesongen.

## Meritter

;1998
: U23 Nasjonal Mester Landevei
:2. etappe, Critérium Européens des Jeunes
;2000
: Junior Nasjonal Mester Landevei
:Sammenlagt, Giro di Basilicata
;2001
1. og 3. etappe, U23 Berliner Rundfahrt
;2002
:5. etappe, U23 Berliner Rundfahrt
;2003
:Dortmund-Wellinghofen
:2004
:3. etappe, Tour of South China Sea
;2005
:Ronde van Drenthe
;2006
:Criterium Stadtlohn
:2.-plass, Lemke-Nienburg
:GP Jef Scherens
:3.-plass, Münsterland Giro
;2007
:2.-plass, Kuurne–Brussel–Kuurne
;2008
:3.-plass Sparkassen Giro Bochum
;2009
:3.-plass Trofeo Calvia
4.-plass, 4. etappe, Vuelta a España

## Referanser


## Eksterne lenker
* 
*
Tung, tung politisk rock

***Tung, tung politisk rock*** er et musikkalbum av Black Debbath. Temaet for tekstene er norsk politikk.

## Sporliste
# «Dagsorden» – 3:43 (Black Debbath/Lars Lønning)
# «Problemer innad i Høyre» – 4:18 (Black Debbath/Lars Lønning)
# «Reorganiser helsevesenet!» – 3:41 (Egil Hegerberg)
# «Kultur- og Vitenskapsdepartementet, et departement med særdeles kort levetid» – 4:14 (Lars Lønning)
# «Ikke tukl med elgens habitat!» – 1:52 (Black Debbath/Egil Hegerberg)
# «Åpent brev til Sporveisdirektøren» – 4:16 (Aslag Guttormsgaard)
# «King of Norway» – 5:29 (Lars Lønning)
# «Er fenomenet bokskred med på å forringe litteraturens egenverdi og omdømme som sådan?» – 2:16 (Lars Lønning)
# «Gjør heller Fornebu om til suppestasjon!» – 4:10 (Lars Lønning)
# «Legg Operaen til Bøler samfunnshus!» – 6:04 (Lars Lønning/Black Debbath)
# «Eventuelt» – 1:19 (Black Debbath)

## Personell
### Black Debbath
*Egil Hegerberg - vokal, bass, synth, låtskriver, produsent
*Aslag Guttormsgaard - vokal, gitar, bass på *Ikke tukl med elgens habitat!*, låtskriver, produsent
*Lars Lønning - vokal, gitar, låtskriver, produsent
*Ole Petter Andreassen trommer, tekniker, produsent 
### Øvrige
*Per Bertrand Aanonsen - varatrommeslager på *Reorganiser helsevesenet!*, *Kultur- og Vitenskapsdepartementet, et departement med særdeles kort levetid*, *Åpent brev til sporveisdirektøren*, *King of Norway*, *Gjør heller Fornebu om til suppestasjon!*, *Legg Operaen til Bøler samfunnshus!* og *Eventuelt*
*Vibeke Saugestad - kvinnekor og ynk
*Marius Kristiansen - herrekor
*Bjørn Bergersen - miksing
*Ken Ingwersen - miksing 
*Bjørn Torbo - fotograf/coverdesign

## Eksterne lenker
* 
* Albumet på den offisielle nettsiden
* Black Debbaths offisielle nettside
* Duplex Records nettside
* https://www.discogs.com/Black-Debbath-Tung-Tung-Politisk-Rock/release/675248
Adam van Noort

**Adam van Noort** (født 1561, død 1641) var en prominent maler og tegner fra Antwerpen, sent i det sekstende og syttende århundre. Han var lærer til både Peter Paul Rubens og Jacob Jordaens; sistnevnte ble også hans svigersønn. Van Noort var domprosten av Sint-Lucasgildet fra 1597 til 1602. Han samarbeidet med Marten de Vos i fullbyrdelsen av dekorasjonene til Blijde  Inkomst for erkehertug Ernest av Østerrike i 1594, og malte tallrike små malerier med religiøse motiver.

## Referanser


## Kilder
*Carl van der Velde: «Adam van Noort» *Grove Art Online*. Oxford University Press, [17. mai 2007].
Branko Tsrvenkovski

**Branko Tsrvenkovski** (født 12. oktober 1962 i Sarajevo, Bosnia-Hercegovina) er en makedonsk politiker. Han representerer Den sosialdemokratiske alliansen. Tsrvenkovski var fra 2004 til 2009 Republikken Makedonias president.

Tsrvenkovski er utdannet innen informasjonsteknologi og automasjon fra Universitetet i Skopje. Han startet sin nasjonale politiske karriere i 1990 da han ble valgt inn i nasjonalforsamlingen i det første flerpartivalget. I 1991 ble han valgt til president i det sosialdemokratiske partiet.

Tsrvenkovski har vært statsminister to ganger, 1992&ndash;1998 og 2002&ndash;2004. I perioden han ikke var statsminister, 1998–2002, har Tsrvenkovski vært parlamentsmedlem og opposisjonsleder. Han stilte til valg som president i 2004 etter at president Boris Trajkovski døde i en flyulykke. Han ble innsatt som president 28. mai 2004.  

Branko Tsrvenkovski er gift med Jasmina Tsrvenkovska. Paret har to barn.

## Referanser


## Eksterne lenker
* Biografi fra presidentens nettsted
Summorum Pontificum

***Summorum Pontificum*** er et motu proprio som ble offentliggjort av pave Benedikt XVI den 7. juli 2007 og som trådte i kraft 14. september 2007.

Det pavelige brevet opphever de viktigste restriksjonene på feiringen av den tridentinske messe, dvs. den katolske messe med liturgien som ble brukt fra 1570 (konsilet i Trient) og frem til 1969–1970 (etter Annet Vatikankonsil), i den formen messen ble gitt av Johannes XXIII i 1962. Brevet erklærer og begrunner den tridentinske messe som en «ekstraordinær form» av gudstjenesten innen den romerske ritus. Liturgien som ble utarbeidet på oppdrag fra Annet Vatikankonsil og promulgert av pave Paul VI i 1969, *[[Missale Romanum]]*, forblir den «ordinære» formen for messe, men brevet understreker at de to liturgiformene ikke hører til forskjellige riter, men er forskjellige variasjoner innenfor samme ritus.

Det tidligere regelverket krevde spesiell tillatelse for at prester kunne feire gudstjeneste med den gamle, latinske liturgien.  Etter at *Summorum Pontificum* trådte i kraft kreves ikke lenger noen spesiell tillatelse, bare at presten har noe kjennskap til den latinske liturgien og språket.

Den eneste vesentlige begrensningen på feiringen av den tridentinske messe som gjenstår gjelder feiringen av *[[Triduum Sacrum]]* – på påskedagene, som er kirkeårets høydepunkt, kan ikke «den ekstraordinære form» feires uten menighet tilstede, i motsetning til resten av kirkeåret. Med menighet tilstede kan man velge å feire én av formene, noe som i en vanlig menighet nesten alltid vil tilsi at man feirer «den ordinære form». I såkalte «valgsogn», som noen steder etableres der hvor det er stor etterspørsel for den gamle liturgien, vil man dog kunne feire triduum etter «den ekstraordinære form», og det samme gjelder enkelte ordenskommuniteter. For de steder hvor dette gjøres, endret pave Benedikt XVI i 2007 en bønn i langfredagsliturgien som omhandler jødenes forhold til Kristus, noe som ble møtt med varierende reaksjoner. Denne endringen angikk kun «den ekstraordinære form», og angår derfor ikke det store flertall av sogn som feirer «den ordinære form».

## Referanser


## Eksterne lenker
* *[http://www.vatican.va/holy_father/benedict_xvi/motu_proprio/documents/hf_ben-xvi_motu-proprio_20070707_summorum-pontificum_lt.html  Summorum Pontificum]* (latin)
* Norsk oversettelse (fra katolsk.no)
Lån meg din kone

***Lån meg din kone*** er en norsk film fra 1958 regissert av Edith Carlmar. Da kontorsjefstillingen i et større engrosfirma innen babyutstyr blir ledig, vet alle at sjefen kun ansetter gifte menn. Det får Bjørn Lund til å låne sin beste venns kone og presentere henne som sin på en firmafest.

Filmen er basert på den danske forfatter Erik Poupliers bok *Lån mig din kone* fra 1957, og den danske filmversjonen, *Laan mig din kone* fra samme år. Filmen kom på svensk som *[[Får jag låna din fru?]]* i 1959. Den ble i 1960 solgt til Sovjetunionen som selv oversatte den til syv sovjetiske språk

## Mottakelse
Filmen fikk etter Klingenberg kino-premieren fire av seks etter at terningen ble kastet. Man syntes det var en fin film. Filmmelodien «Lån meg din kone», av Maj Sønstevold, ble en slager som mange i Norge gikk og nynnet på.

## De som er med
*Tore Foss –  Carl W. Rustad, direktør 
*Sonja Wigert –  Vernonica Flint 
*Vigdis Røising –  Wenche Rustad 
*Atle Merton –  Bjørn Lund, avdelingssjef 
*Erik Lassen –  Arkitekt Reinert 
*Randi Kolstad –  Anita (kreditert som Randi Borch) 
*Egil Hjorth-Jenssen
*Rolf Just Nilsen – Holmsen 
*Turid Balke – Fru Holmsen
*Aud Schønemann – Dame som jobber på hotell
*Elsa Lystad

## Sang
«Lån meg din kone» (Maj Sønstevold/Otto Carlmar) – fremført av Rolf Just Nilsen. Rolf Just-Nilsen med Maj Sønstevolds ensemble har også spilt den inn på singlen RCA NA&nbsp;1068 i 1958.

## Referanser


## Eksterne lenker
*
Cédric Hervé

**Cédric Hervé** (født 14. november 1979 i Dinan) er en fransk syklist som sykler for det franske amatørlaget *Côtes d'Armor Maître Jacques*.

## Lag
* 2002-2005 Crédit Agricole
* 2006 Bretagne-Jean Floc'h
* 2007-2008 Agritubel
* 2009- Côtes d'Armor Maître Jacques

## Referanser


## Eksterne lenker
*
Boksing under Sommer-OL 1956

**Boksing under Sommer-OL 1956** ble arrangert fra 23. november til 1. desember 1956 i West Melbourne Stadium i Melbourne. 

161 utøvere fra 34 nasjoner deltok i ti vektklasser, alle kun for menn. Det ble utdelt bronsemedaljer til alle tapende semifinalister.

Sovjetunionen ble beste nasjon med tre gull og seks medaljer totalt.
 
## Medaljefordeling

 
## Resultater
### [[Fluevekt]]

 
### [[Bantamvekt]]

### [[Fjærvekt]]

### [[Lettvekt]]

### [[Lett weltervekt]]

### [[Weltervekt]]

### [[Lett mellomvekt]]

### [[Mellomvekt]]

### [[Lett tungvekt]]

### [[Tungvekt]]

## Eksterne lenker
* Boxing at the 1956 Summer Olympics hos olympedia.org
* Resultater og profilside  hos sports-reference.com
4. etappe i Tour de France 2007

Den **4. etappen** i Tour de France 2007 var en 193 km lang etappe som gikk fra Villers-Cotterêts til Joigny. Etappen inneholdt 3 spurter, og 4 kategori 4 stigninger.

Feltet holdt seg samlet de første 3 milene før Juan Antonio Flecha, Gorka Verdugo, Matthieu Sprick, Sylvain Chavanel og Christian Knees gikk i brudd. Thor Hushovd var nede i legebilen underveis pga. mageproblemer. De fem utbryterne holdt seg samlet helt til de ble tatt igjen av hovedfeltet på den siste mila før mål. Thor Hushovd la seg på bakhjulet til opptrekkeren sin, Julian Dean, et par kilometer før mål. Dean gjorde en god jobb for Hushovd som vant spurten og etappen så vidt foran Robert Hunter.
Hushovd lå etter etappen på en 5.-plass, 19 poeng bak Tom Boonen, i kampen om den grønne trøya.

***Etappe:** 4
***Dato:** 11. juli
***Lengde:** 193 km
***Norske resultater:** 
: 1. Thor Hushovd
: 179. Kurt Asle Arvesen
***Gjennomsnittshastighet:** 41 km/t

## Sprint og klatrepasseringer

### 1. sprint (La Ferte-Gaucher)
Etter 69 km

### 2. sprint (Soligny-les-Etangs)
Etter 122,5 km

### 3. sprint (Theil-sur-Vanne)
Etter 158,5 km

### 1. klatring (Côte de Veuilly-la-Poterie)
4. kategori stigning etter 23,5 km

### 2. klatring (Côte de Doucy)
4. kategori stigning etter 62,5 km

### 3. klatring (Côte de Galbaux)
4. kategori stigning etter 142,5 km

### 4. klatring (Côte de Bel-Air)
4. kategori stigning etter 144 km

## Ryttere som brøt
*19 Xabier Zandio fra Caisse d'Epargne brøt under etappen grunnet skade.

## Resultatliste

## Eksterne lenker
* Etappebeskrivelse og recap på cyclingnews.com
Jason Mraz

**Jason Thomas Mraz** (født 1977) er en amerikansk låtskriver, født og oppvokst i Mechanicsville, Virginia, et lite sted ved Richmond. Etternavnet hans kommer fra det slaviske ordet *mraz*, som betyr frost. Jason Mraz er også kjent for sangen «I'm Yours», som kom ut i 2008. Den ligger på 3. plass av populære ukulelelåter og er også høyt oppe på lista på gitar.

Etter å ha gjestet UKEN 08 i Bergen har han fått mer og mer spilletid på norsk radio. Han deltok også under nobelkonserten i Oslo i desember 2008.

## Diskografi
### Album
* *[[Love Is a Four Letter Word]]* (2012)
* *[[YES!]]* (2014)
* *[[Know.]]* (2018)

#### Studio LP-utgivelser
* *[[Waiting for My Rocket to Come]]* (2001)
* *[[Mr. A-Z]]* (2005)
* *[[We Sing, We Dance, We Steal Things]]* (2008)
* *[[Love Is A Four Letter Word]]* (2012)

#### Live og andre EP-utgivelser
##### Uavhengige utgivelser
* *[[A Jason Mraz Demonstration]]* (1999)
* *[[Live at Java Joe's]]* (2002)
* *[[From the Cutting Room Floor]]* (2001)
* *[[Sold Out (In Stereo)]]* (2002)
* *[[The E Minor EP in F]]* (2002)
* *[[We Sing.]]* (2008)
* *[[We Dance.]]* (2008)
* *[[We Steal Things.]]* (2008)

##### Utgitt av større plateselskaper
* *[[Tonight, Not Again: Jason Mraz Live at the Eagles Ballroom]]* (2004)
* *[[Wordplay EP]]* (2005)
* *[[Extra Credit EP]]* (2005) – Digital EP
* *[[Jimmy Kimmel Live: Jason Mraz EP]]* (2005) – iTunes
* *[[Geekin' Out Across the Galaxy]]* (2006) – Digital Live EP
* *[[Selections for Friends - Live From: Schubas Tavern, Chicago, Montalvo Winery, Saratoga California]]* (2006) – Digital Live LP

## Referanser


## Eksterne lenker
* 
* 
* 
* 
* Offisiell Jason Mraz Butikk
* Ugly Betty Webside som promoterer "The Beauty in Ugly"
* Right Kind of Phrase: Offisielt Jason Mraz Diskusjonsforum
* Jason Mraz' mest spilte låter på iLike 
* Jason Mraz sin samling i Internet Archives live musikkarkiv
Sykkelorientering

**Sykkelorientering** (forkortet **MTB-O** eller **MTBO**) er en utholdenhetsidrett og form for orientering, der utøverne sykler og navigerer i et nettverk av stier og veier. I motsetning til orientering til fots, har utøverne ikke lov til å forlate stiene og veiene.

## Eksterne lenker
* International Orienteering Federation
Habostaddalen

**Halbostaddalen** er et dalføre i Stranda kommune på Sunnmøre i Møre og Romsdal. Dalen begynner som en sidearm fra Strandadalen (hoveddalføret i Stranda), og går i retning vest mot Ørsta kommune. I enden av dalen ligger den kjente fjelltoppen Slogen (1564 moh.). Dalen har stor turraktivitet. Her ligger en selvbetjent turisthytte, Patchellhytta, med overnattingsmuligheter og matforsyninger. 

Noen andre fjelltopper rundt Halbostaddalen: Storhornet (1309 moh.), Smørskredtindane (1631 moh. og 1606 moh.), Brekketindane (1578 og 1550 moh.), Leirvasshornet (1531 moh.) og Brunstadtinden (1476 moh.).

## Referanser
Albert-prisen

**Albert-prisen** ble innført i 1952. Prisen kom til etter et samarbeid mellom *[[Mannskapsavisa]]* og Kjell Aukrust. «Albert» er det eneste skulpturelle arbeidet til Aukrust, og statuetten, som er en liten keramikkfigur ble delt ut til landets beste leiravis. 

*[[Forsvarets forum]]*, som etterfulgte *Mannskapsavisa*, stod i flere år for utdelingen av prisen, inntil utdeling opphørte i 2018, grunnet svært få gjenværende leiraviser.

Det var en oppnevnt jury som vurderte leiravisenes innhold, utseende og produksjon. Juryen kunne også tildele redaksjoner diplom for særlig godt arbeid.

## Referanser
Lars Olsen Aukrust

**Lars Olsen Aukrust** (1886–1965) var en norsk agronom og politiker for Bondepartiet og bestyrer av Storsteigen landbruksskole i Alvdal fra 1918 til 1945. I 1950 ble han bestyrer på Statens saueavlsstasjon på Sæter på Kvikne. 

Han var stortingsrepresentant fra Hedmark 1934–36, og vararepresentant 1928–1930 og 1937–39.  

## Bakgrunn
Aukrust ble født 2. oktober 1886 i Lom, på gården Aukrust. Hans foreldre var Olav Olsen Aukrust (1851–1931) og Marit Paalsdatter Andvord (1864–1936). Han var bror av lyrikeren Olav Aukrust og politikeren Paal O. Aukrust. Sønnene Odd Aukrust og Kjell Aukrust ble henholdsvis forskningsdirektør og forfatter. 

Han tok eksamen ved Storhove landbruksskole i 1907 og Norges landbrukshøyskoles jordbruksavdeling i 1911.

## Virke
I årene fra 1911 til 1918 var han folkehøgskolelærer, fylkesagronom og beitekonsulent.

Aukrust var begeistret for Vidkun Quisling. Han meldte seg aldri inn i Nasjonal Samling, men støttet partiet under okkupasjonen blant annet gjennom debattinnlegg og støttet frontkjempere økonomisk. For sin støtte til frontkjemperne ble han i landssvikoppgjøret etter krigen først dømt til å betale en bot på 3000 kroner, 400 kroner i saksomkostninger og fradømt bestyrerstillingen på Storsteigen landbruksskole. Etter at statsadvokaten anket, ble han også dømt for to artikler han skrev under krigen, og straffen ble skjerpet til seks måneders betinget fengsel og 5000 kroner i bot. Broren Paal O. Aukrust var under krigen ordfører for Nasjonal Samling i Lom og ble dømt for dette.

## Referanser


## Litteratur
* 

## Eksterne lenker
* 
*
Bente Nyland

**Bente Nyland** (født 1958) er oljedirektør fra 21. desember 2007. 

Nyland er utdannet geolog ved Universitetet i Oslo fra 1984 og arbeidet som letegeolog i Statoil. I 1989 begynte hun som seniorgeolog i Oljedirektoratet, der har hatt lederfunksjoner siden 1994. Nyland har jobbet med letepolitikk, tildeling av utvinningstillatelser, dataforvaltning og arbeid med å vurdere aktører på kontinentalsokkelen (prekvalifisering). Fra 2001 var Nyland direktør for data, informasjon og kunnskap og fra 2004 direktør for uoppdagede ressurser og leting.

Nyland ble konstituert som oljedirektør etter at Gunnar Berge gikk av 26. juni 2007. Hun ble utnevnt i statsråd for en seksårsperiode 21. desember 2007. Åremålet ble fornyet med seks nye år fra 1. januar 2014.

## Referanser
Ried im Innkreis

**Ried im Innkreis** er en by i Oberösterreich i det nordlige Østerrike og har en innbyggertall på 11&nbsp;600 (2005).

## Referanser


## Eksterne lenker
*
Lathbury

**Lathbury** er en landsby og et verdslig sogn i distriktet Milton Keynes i det seremonielle grevskapet Buckinghamshire, England. Stedet ligger like nord for Newport Pagnell.

I henhold til folketellingen i 2011 bor det 156 innbyggere i sognet.

## Historie
Navnet er av angelsaksisk opphav, og betyr «befestning bygget med stokker». I *[[Domesday Book]]* (1086) er landsbyen nevnt som Latesberie.

Lathsbury har en stor herregård, som fra 1272 tilhørte abbediet i Lavendon. Etter oppløsningen av klostrene i 1547 gikk det til kronen, som beholdt det til restaurasjonen. Det ble så gitt til Christ Church College ved Universitetet i Oxford.

Landsbyen hadde en *[[grammar school]]* som ble grunnlagt under Elizabeth I. Den ble revet i 1698, og materialene ble brukt til å reparere presteboligen. Sognekirken All Saints er viet til alle helgener.

## Referanser
Fylkesvei 257 (Akershus)

**Fylkesvei 257 i Akershus** gikk mellom Egner og Lørenfallet i Sørum. Veiens lengde var 6,7&nbsp;km.

2019 ble veien erstattet av fylkesvei 1491, og av en delstrekning av fylkesvei 1490.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 253 (Akershus)

**Fylkesvei 253 (Fv253) i Akershus** gikk mellom Neslerud og Fossmo i Sørum kommune. Veien var 6,2&nbsp;km lang.

2019 ble veien erstattet av fylkesvei 1481, og av en delstrekning av fylkesvei 1482.

## Kommuner og knutepunkter

* Rånåsfoss nye bru (Glomma, 300 m)
* Sandnesenga bru (over Kongsvingerbanen, 26,3 m) 

## Referanser


## Eksterne lenker
* Vegvesenets vegkart
Anita Andreassen Hedmann

**Anita Andreassen Hedmann** (født 1960) er en norsk tidligere hundekjører, syklist og langrennsløper som er oppvokst i Tromsø og jobbet lenge i Tromsø Sparebank, som også var en av hennes sponsorer. Hun er mest kjent under sitt pikenavn Anita Andreassen og har to barn.

## Meritter
Andreassen vant kongepokalen i sykkel i 1979. 
Hun vant kongepokalen i hundekjøring i 1982, 1987 og 1989.
På den internasjonale arenaen oppnådde hun å bli nordisk mester fire ganger, europamester to ganger i 1993 og 1994 og verdensmester tre ganger fra 1992 til 1994. Hun brukte i hovedsak vorsteh-hunder i sine løp. Andreassen har også meritter på høyt nivå i andre idrettsgrener.

Hun var på sykkellandslaget fra 1977 til 1980 og har vært VM-deltaker.

Andreassen har også drevet med langrenn med flere gode plasseringer.

Andreassen ble i 1996 tildelt Egebergs Ærespris for sine allsidige prestasjoner. Hun fikk Troms idrettskrets' hederstegn i 1982, og fikk utmerkelsen med stjerne i 2004 for prestasjonene som kom i etterkant av den første.

## Internasjonale meritter (hundekjøring)
* EM-bronse pulk 1988 (nordisk stil)
* EM-bronse pulk 1991 (nordisk stil)
* VM-bronse pulk 1991 (nordisk stil)
* EM-gull stafett 1992 (nordisk stil)
* EM-bronse pulk 1-spann 1992 (nordisk stil)
* VM-gull pulk 1992 (nordisk stil)
* EM-gull pulk 1-spann 1993 (nordisk stil)
* EM-gull stafett 1993 (nordisk stil)
* VM-gull pulk 1993 (nordisk stil)
* EM-gull pulk 12 km 1994 (nordisk stil)
* EM-sølv pulk 16 km 1994 (nordisk stil)
* VM-gull pulk 1994 (nordisk stil)

## Medaljer i norske mesterskap

## Referanser
Igor Astarloa

**Igor Astarloa Askasibar** (født 29. mars 1976 i Ermua, Baskerland) er en spansk landeveissyklist. Han slo for alvor igjennom internasjonalt i 2003 da han ble verdensmester i landeveisritt. Han vant også La Flèche Wallonne den sesongen. I 2006 forlot han prokontinentallaget Barloworld til fordel for ProTour-laget Milram.

I mai 2008 fikk han sparken fra Milram-laget på grunn av unormale blodverdier. Han fikk senere kontrakt med *Amica Chips-Knauf*, men laget ble lagt ned i mai 2009, og Astarloa var en av de fem første rytterne som ble tatt i UCIs kontroll av biologiske pass.

## Lag
* 1999 Riso Scotti-Vinavil (Stagiaire)
* 2000 Mercatone Uno-Albacom
* 2001 Mercatone Uno-Stream TV
* 2002-2003 Saeco Macchine per Caffé
* 2004 Cofidis (t.o.m 24/04)
* 2004 Lampre-Fondital (f.o.m 25/04)
* 2005-2006 Barloworld
* 2007-2008 Team Milram (t.o.m 29/05)
* 2009 Amica Chips-Knauf

## Referanser


## Eksterne lenker
*
Romāns Vainšteins

**Romāns Vainšteins** (født 3. mars 1973 i Talsi) er en tidligere landeveissyklist fra Latvia.

Høydepunktet i karrieren hans kom i 2000 da han ble verdensmester i landeveisritt i Plouay, Frankrike. Han syklet den 268,9 kilometer lange løypen på 6 timer, 15 minutter og 28 sekunder.

Han har også pallplasseringer i store ritt som Flandern rundt, Paris–Roubaix og Milano–Sanremo. Han har også etappeseire i ritt som Giro d'Italia og Tirreno–Adriatico. I 2001 ble han nummer 3 sammenlagt i verdenscupen.

## Referanser


## Eksterne lenker
*
Oscar Camenzind

**Oscar Camenzind** (født 12. september 1971 i kanton Schwyz) er en tidligere landeveissyklist fra Sveits. Han ble verdensmester i landeveisritt i 1998 og han vant også ritt som Giro di Lombardia (1998), Sveits rundt (2000) og Liège-Bastogne-Liège (2001). Han la opp i 2004, etter å ha avlagt en positiv dopingprøve i august samme år.

## Lag
* Ceramica Panaria-Vinavil (1996)
* Mapei (1997–1998)
* Lampre-Daikin (1999–2001)
* Phonak (2002–2004)

## Referanser


## Eksterne lenker
*
Alfons van Gelder

**Alfons van Gelder** (født 8. oktober 1936 i Oberhausen) var dommer i Tysklands føderale høyesterett, Bundesgerichtshof, fra 1990 til 2001.

Han studerte jus ved Philipps-Universität Marburg og arbeidet deretter fra 1965 som vitenskapelig assistent ved samme universitet. I 1971 trådte han inn i justistjenesten i delstaten Hessen. I januar 1972 ble han dommer ved delstatsdomstolen i Marburg, og i juni 1979 ble han presiderende dommer.

1. februar 1990 ble Alfons van Gelder utnevnt til føderal høyesterettsdommer.

## Referanser
Flores (Asorene)

**Flores** (portugisisk for *Blomster*) er en portugisisk øy som tilhører øygruppen Asorene 1500 km vest for Portugal i Atlanterhavet. Sammen med Corvo utgjør Flores den vestlige delen av øygruppen.

Flores er 143 km² stor og har 3&nbsp;995 innbyggere. Øya er 17 km lang og 12,5 km bred. 

Flores ble oppdaget i 1452 av Diogo de Teive, som døpte øya *São Tomás*. Øyas navn ble senere endret til *Santa Iria* for deretter å få dagens navn.

## Tettsteder
*Santa Cruz
*Lajes
*Fajazinha
*Faja Grande
Johan Museeuw

**Johan Museeuw** (født 13. oktober 1965 i Varsenare) er en belgisk tidligere landeveissyklist. Han dominerte sykkelsporten på 1990-tallet, og spesialiserte seg på de såkalte klassikerne. I 2007 innrømmet Museeuw at han hadde dopet seg under sine siste sesonger som aktiv syklist, for å «avslutte karrieren med stil».

Museeuw vant 11 ritt i verdenscupen, inkludert seks seirer i monumentene:
* Flandern rundt (1993, 1995, 1998)
* Paris–Roubaix (1996, 2000, 2002)
* Züri-Metzgete (1991, 1995)
* Paris–Tours (1993)
* HEW Cyclassics (2002)
* Amstel Gold Race (1994)

Han vant verdenscupen i 1995 og 1996. I 1996 ble han også verdensmester

Museeuw vant flere andre klassikere og semi-klassikere:
* Brabantse Pijl (1996, 1998, 2000)
* Omloop "Het Volk" (2000, 2003)
* E3 Prijs Vlaanderen (1992, 1998)
* Kuurne–Brussel–Kuurne (1994, 1997)

## Eksterne lenker
* 
* 
* Museeuw admits to doping as career wound down, VeloNews, 23.01.2007
Bernard Weber

**Bernard Weber** er en sveitsisk-født regissør, museumskurator, flyver, oppdager og forretningsmann. Weber lanserte selskapet New Open World Corporation (NOWC) i september 1999 med det formål å peke ut verdens sju nye underverk gjennom prosjektet «New7Wonders Foundation» (N7W). I 2011 vil han arrangere en ny avstemning for å rangere naturskapte undre.

## Bibliografi
* «The Desert Prince» – ISBN 3-7658-1195-5 – utgitt på tysk
* «The White Leopard» – ISBN 3-7658-1235-8 – utgitt på tysk

## Referanser


## Eksterne lenker
* Biografi fra N7W
Khíos lufthavn

**Khíos lufthavn** (gresk:**Κρατικός Αερολιμένας Χίου**) er en flyplass på Khíos i Hellas (IATA: **JKH**, ICAO: **LGHI**).

## Ruter og selskaper